Yanzu-yanzu: Shehu Sani ya janye daga takarar Sanata ▷ Legit.ng
Yanzu-yanzu: Shehu Sani ya janye daga takarar Sanata
2 months ago 11575 views by Naziru Dalha Taura
Sanata Shehu Sani, mamba a majalisar dattijai daga jihar Kaduna, ya janye daga takarar neman jam'iyyar APC ta sake tsayar da shi takara a karo na biyu.
Sanata Sani, mai wakiltar Kaduna tsakiya a majalisar dattijai ta kasa, ya sanar da janye takararsa ne ta bakin mai taimaka masa a bangaren yada labarai, Abdulsamad Amadi, yau, Asabar a garin Kaduna.
"Muna masu sanar da ku al'umma cewar sanata Shehu Sani ba ya cikin zaben fitar da 'yan takarar sanatan Kaduna ta tsakiya dake gudana yanzu haka.
"Ofishin Sanata Shehu Sani bai tura ba, kuma ba zai taba tura wasu ba ko wani wakili ba wurin zaben da wasu jama'a suka shirya ba saboda uwar jam'iyyar APC ba ta kafa wani kwamiti domin ya gudanar da zaben ba a jihar Kaduna.
"A saboda haka duk wanda ya halarci taron, ya je ne don kashin kansa amma ba da yawun Sanata Shehu Sani ba.
"Sanata Shehu Sani da magoya bayansa na biyayya ga doka, kuma zasu kasance masu biyayya ga tsari da hukuncin jam'iyya ko da yaushe," a jawabin Amadi.
A bangare daya kuma, a kalla daliget 3,200 ne yanzu haka ke can filin wasanni na Umaru Musa Yar'adua a garin Kaduna domin zaben dan takarar kujerar Sanatan Kaduna ta tsakiya a karkashin jam'iyyar APC.
Mutane 4 ne ke takarar neman APC ta tsayar da su takarar kujerar Sanatan Kaduna ta tsakiya, 'yan takarar su ne: Uba Sani, mai taimakawa gwamna El-Rufa'i a harkokin gwamnati, wani dan kasuwa, Usman Ibrahim da Shamsudden Giwa da kuma Sani Saleh.
DUBA WANNAN: An kara kashe wani sojan Najeriya a jihar Filato
Kazalika, Farfesa Edie Floyd-Igbo, shugaban gudanar da zabukan fitar da 'yan takara a jihar Kaduna da APC ta turo, ya bayyana cewar daliget 37 da suka fito daga mazabu 37 ne zasu kada kuri'a a zaben, bayan wasu daliget 5 da suka fito daga mazabun dake karkashin sanatoriyar Kaduna ta tsakiya.
Kamfanin dillancin labarai na kasa (NAN) ya rawaito cewar daliget daga kananan hukumomin Giwa, Kajuru, Chikun, Kaduna ta Arewa, Kaduna ta Kudu Birnin Gwari da Igabi ne zasu zabi dan takarar Sanata na yankinsu.
Hausa NewsJihar KadunaGwamnan Jihar Kaduna Nasir El-RufaiShehu SaniAbun Mamaki
How to check GLO data balance Nigeria Navy salary Givers forum Nigeria WAEC 2018 timetable Ubi Franklin
6 minutes ago 82 views
Hankula sun tashi yayin da wani dutse ya rika yin aman wuta a garin Abuja (Hotuna)